สอบถามหน่อยคะ กินยาคุม..28เม็ดมา1ปีตั้งแต่คลอดบุตรมา แล้วอยากเลิกกันยาคุมแล้ว ไม่ได้มีเพศสัมพันธ์กับสามีมาเดือนกว่าแล้วคะ ประจำเดือนมาแล้ววันที่15 พฤษภาคม เริ่มกินยาแพงใหม่ วันที่21 พฤษภาคม จนถึงตอนนี้ ถ่าเลิกกินจะมีโอกาสท้องไหมคะ หรือมีผลข้างเคียงไหม
สวัสดีค่ะ การใช้ยาคุมกำเนิดแบบแผงรายเดือนเพื่อป้องกันการตั้งครรภ์นั้น มีประสิทธิภาพสูงมาก ถ้าได้กินยาจนหมดแผงกรณีนี้ที่เริ่มกินยาแผงใหม่ไปเมื่อวันที่ 21 พค แนะนำการกินให้หมดแผงก่อนจึงค่อยหยุด เพื่อป้องกันการเกิดผลข้างเคียงไม่พึงประสงค์จากการหยุดการใช้ยาคุมกำเนิดกลางแผงเช่นเลือดออกผิดปกติ ประจำเดือนมาคลาดเคลื่อนและพอหมดแผงนี้ ถ้าจะไม่คุมกำเนิดอีก ก็ให้หยุดยาและมีเพศสัมพันธ์ได้ตามปกติ หรือถ้าไม่พร้อมตั้งครรภ์ก็ต้องคุมกำเนิดด้วยวิธีอื่นๆต่อทันทีเช่นฉีดยาคุม ฝังยาคุม ใช้ถุงยางอนามัยขณะมีเพศสัมพันธ์